د غزنی سرې میاشتې ریاست اړوند د ځوانانو او رضاکارانو ښوونیز او روزنیز مرکز لسګونه زده کوونکو او استادانو د غزنی ولایت اطلاعات فرهنګ ریاست موزیم، آرشیف او کتابخانه له نږدې ولیدل. نیټه: 1445/2/26 دوشنبه د افغانی سرې میاشتې ټولنې مرکزی سوېل لویدیځ زون اړوند غزنی ولایتی څانګې ریاست د رئیس ښاغلی مولوی نورالهداء "شاکر" سره په همغږۍ د ځوانانو او رضاکارانو ښوونیز مرکز لسګونه تنو زده کوونکو او استادانو په داسې حال کې د غزنی ولایت د اطلاعات فرهنګ ریاست کې له موزیم، آرشیف او کتابخانې څخه لیدنه وکړه چې ملتیا یې د اړوند مرکز مدیر سید فضل الرحمان آغا او د نشراتو مدیر کوله. دغو زده کوونکو او استادانو چې تعداد یې شاوخوا 50 تنو ته رسیدو لومړۍ د موزیم د ننه ټول هغه تاریخی اثار ولیدل چې پکې ځای پرځای شوی وو، د غزنی د اطلاعات او فرهنګ ریاست دتاریخی اثارو د ننداری عمومی مدیر شفیق "یاوری" له لوری ورغلو زده کوونکو او استادانو ته ټول هغه تاریخی آثار په بشپړ ډول تشریح شول چې د ننه پر موزیم کې ځای پر ځای شوی وو. ورپسې یادو زده کوونکو او استادانو د یاد ریاست له آرشیف او کتابخانې هم لیدنه وکړه. او ټول هغه هنرونه او انځورونه یې له نږدې ولیدل چې پر لاس جوړ شوی وو. د غزنی اطلاعات او فرهنګ ریاست د کتابخانې مسؤل ټول زده کوونکی دې ته وهڅول چې مطالعه وکړی او خپل راتلونکی په علم سره روښانه کړی. نوموړی همدا راز وویل چې یاده کتابخانه مو هر وخت پر مخ خلاصه ده او هر وخت آزاد راتللای شی چې مطالعه وکړی. د غزنی ولایتی څانګې د ښوونیز او روزنیز مرکز مدیر سید فضل الرحمان آغا پر وینا: د موزیم آرشیف او کتابخانې څخه یې د زده کوونکو او استادانو له نږدې لیدلو هدف یوازې د زده کوونکو روحیه قوی کول او ښوونې او روزنې ته لا هڅول وو.. "د غزنی ولایتی څانګې د خپرونو مدیریت"